William Bligh

Dr **William Bligh** (* woorschinlig am 9. Septämber 1754 z Plymouth; † 7. Dezämber 1817 z London) isch e britische Seeoffizier und Guvernöör vo New South Wales in Australie gsi. Er isch wäge dr Möiterei uf em Schiff *[[Bounty]]*, wo under sim Befääl gstande isch, bekannt worde und wäge dr 3600 Seemäile lange Faart im ene offene Boot vom Oste vo Polynesie bis zur Insle Timor, won er gmacht het mit e baar Lüt wo zuen em gstande si wäärend dr Möiterei.

Dr Bligh het au dr James Cook uf sinere dritte Räis in d Südsee als Navigator uf dr *[[Resolution (1771)|Resolution]]* begläitet und het beobachdet, wie dr Cook uf Hawaii vo Iigeborene ermordet worde isch. D Charte wo dr Bligh uf dere Expedizioon gmacht het, si so genau gsi, ass mä e Däil von ene bis in s 20. Joorhundert no brucht het.

Dr Ruef vom Bligh, wo nid nume äine vo de beste Nawigatore vo sinere Zit gsi isch sondern au e humane Kapitän, isch vo de Familie vo de Möiterer schlächt gmacht worde.
Das falsche Bild von em häi au im 20. Joorhundert Romään wie „Meuterei auf der Bounty“ vom Charles Bernard Nordhoff und James Hall und Film über d Möiterei, wie dä vo 1935 mit em Clark Gable und em Charles Laughton oder im Lewis Milestone si Film us em Joor 1962 mit em Marlon Brando als Christian und em Trevor Howard as Bligh, witer verbräitet.

## Wärk
* *Narrative of the mutiny on board H.M. ship Bounty*. London (1790)
* *A Voyage to the South Sea<br />undertaken by command of His Majesty, for the purpose of conveying the breadfruit tree to the West Indies, in His Majesty’s Ship the Bounty, commanded by Lieutenant William Bligh. Including an account of the mutiny on board the said ship, and the subsequent voyage of part of the crew, in the ship’s boat, from Tofoa, one of the Friendly Islands, to Timor, a Dutch settlement in the East Indies. Published by permission of the Lords commissioners of the admiralty. * London, (1792)
* *Logbuch der Bounty*: Von William Bligh, Captain der Großbritanischen Flotte, im Jahre 1793 aus dem Englischen übertragen und mit Anmerkungen begleitet von Georg Forster, Verlag Die Brigantine, Hamburg, 1963 (dütschi Version vo *A Voyage to the South Sea*)

## Litratuur
* Caroline Alexander: *Die Bounty. Die wahre Geschichte der Meuterei auf der Bounty*, Berlin 2004; ISBN 3-8270-0625-2
* Hermann Homann (Hrsg.): *Meuterei auf der Bounty. Berichtet von William Bligh / Piratenjagd auf der Fregatte „Pandora“. Aufzeichnungen des Dr. George Hamilton 1787–1792*, Stuttgart 1983
* Richard Hough: *Captain Bligh and Mr Christian*, London 1972
* Gavin Kennedy: *Bligh*, London 1978
* Gavin Kennedy: *Captain Bligh: The Man and his Mutinies*, London 1989
* George Mackaness: *The Life of Vice-Admiral William Bligh, R.N., F.R.S.*, Neudruck Sidney 1951
* Markus Pohlmann: *Die Meuterei auf der Bounty – Über Revolutionen und einige der Mythen, die sich um sie ranken*, in: Ingrid Artus/Rainer Trinczek (Hrsg.): Über Arbeit, Interessen und andere Dinge. Phänomene, Strukturen und Akteure im modernen Kapitalismus. München und Mering: Rainer Hampp Verlag, 2004
* Christiane Conway: *Letters from the Isle of Man – The Bounty-Correspondence of Nessy and Peter Heywood*, The Manx Experience, Isle of Man 2005. ISBN 1-873120-77-X

## Weblingg

* William Bligh, Georg Forster: ''William Blighs Reise in das Suedmeer''. Berlin 1793
* www.meuterei-bounty.de Dütschi Übersetzig von e baar Originaldokumänt wo sich uf d Möiterei uf dr Bounty bezien, us de National Archives z Kew, London.
* Bligh Letters to Sir Joseph Banks Concerning the First Breadfruit Expedition